Madeleine Marzin

Madeleine Marzin (Loudéac, 1908ko uztailak 21 - Paris, 1998ko maiatzak 27) frantziar irakasle, sindikalari, politikari komunista eta Frantziako Erresistentziako partaidea izan zen.

 Biografia 
Marzin Loudéac-en jaio zen 1908ko uztailaren 21ean, Bretainiako familia xume baten senidean. Ama merkatari katolikoa zen, eta aita igeltseroa; familia, gainontzeko lau anaiek osatzen zuten. 

Madeleine Saint-Brieuc-eko Eskola Normalean hezi zen, 1926an goi-mailako ziurtagiria lortu zuelarik. Urte berean aita gerrara itzuli (ez dago argi Rifteko edo Siriako matxinadara) eta tuberkulosiz hil zen. 1929an ikasi zuen instituzio bereko irakasle bihurtu zen, Parisen eta Le Plessis-Robinsonen erakutsiz.

1932an, Marcel Cachin-ek sortutako «Parisko Bretoi emantzipatuen» elkartearekin eta Alderdi Komunistarekin bat egin zuen. 1933 eta 1934 artean, Senako Irakasleen Sindikatu Bateratuko diruzaina izan zen, eta jarduera sindikal bizia erakutsi zuen.

 Karrera politikoa 
1945ean, Madeleine Marzin Parisko  kontseilari orokor eta Senako kontseilari orokor izendatu zuten Parisko Liberazio Batzordepean. Kargua 1951 arte bete zuen.

1951 eta 1958 artean, Frantziako IV. errepublikako Nazio Biltzarrean parte hartu zuen; II. (1951-1955) eta III. legealdietan (1956-1958) alderdi komunistaren ordezkari bezala. Hezkuntza Batzorde Nazionaleko kide eta Immunitate Parlamentarioen Batzordeko kide ordezkoa izan zen, eta hezkuntzaz eta gizarte-gaiez arduratu zen bereziki. 1959 eta 1971 artean, Nazio Biltzarreko legegile bezala bueltatu zen.

 Sariak 

 50px| Erresistentziako Domina

 Erreferentziak 

 Kanpo estekak 

Kategoria:Parisen hildakoak
Kategoria:Frantziako diputatuak
Kategoria:Emakume politikariak
Kategoria:Komunistak
Kategoria:Frantziako Alderdi Komunistako politikariak
Kategoria:Frantziako komunistak
Kategoria:Emakume komunistak
Kategoria:Frantziako Erresistentziaren kideak